**OCC Generalforsamling mandag den 29. november 2021 kl 19:00 i klubhuset.**

**Referat:**

1) Valg af dirigent: Svend Falk-Rønne: Kunne konstatere at generalforsamlingen var indkaldt korrekt efter vedtægterne og beslutningsdygtig. Efter ønske fra en gruppe medlemmer der havde indgivet forslag blev pkt 7 på dagsordenen flyttet op før pkt 5. Valg af referent: Christian Avnstorp

2) Bestyrelsens beretning for det forløbne år: Bilag Beretning: Godkendt.

3) Afdelingernes beretning for det forløbne år: Michael Hansen B/U: Træningstur og flere løbsdeltagelser med stor succes, trods Corona situationen. Træningssamarbejdet med ABC er afsluttet. Der er flere store talenter og god tilgang til gruppen. U-19 hold på vej.

4) Forelæggelse af det reviderede regnskab for det forløbne år til godkendelse: Bilag Regnskab: Godkendt.

5) Forslag fra medlemmerne: Bilag Indsendte forslag:

**Bortvisning af medlem:**

A) GF tager afstand fra den proces bestyrelsen, via "forretningsudvalget" har gennemført i denne sag.

*Beslutning: Forslagsstillerne trækker forslaget.*

B) GF pålægger bestyrelsen at lave et oplæg til "etiske retningslinjer", der som minimum sikrer overholdelse af vedtægterne og at medlemmer ikke alene bortvises på baggrund af udokumenterede anklager.

Oplæg skal godkendes på næste GF eller tidligere om muligt.

*Beslutning: Bestyrelsen udarbejder retningslinjer for hvordan man i fremtiden vil håndtere en lignende sag. De vil lægge sig op af DIF’s retningslinjer. Forslagsstillerne tilbød deres hjælp til udvalget i forbindelse med formulering af retningslinjer.*

**Klubhus:**

A) GF pålægger bestyrelsen, at værksted flyttes ud af klubhus tilbage til udhus.

*Beslutning: Forslaget blev ikke vedtaget.*

B) GF pålægger bestyrelsen at, der nedsættes et klubhusudvalg, der arbejder med at konkretisere forslag til, hvad nuværende værkstedsrum skal bruges til, samt om øvrige rum eventuelt bør inddrages i en ny indretningsplan for klubhuset.

*Beslutning: Der er allerede et klubhusudvalg. Forslaget trækkes således tilbage.*

**Klubtøj**

A) GF pålægger medlemmer, at de ikke selvstændig må gøre brug af klubbens logo og navn på eget produceret tøj.

*Beslutning: Forslaget blev ikke vedtaget.*

B) GF pålægger tøjudvalg at arbejde stringent med at vores logo og ikke mindst navn, så det fremtræder mere synligt og ensartet på klubtøj.

*Beslutning: Efter uddybende informationer fra bestyrelsen og tøjudvalget trækker forslagsstillerne forslaget tilbage.*

C) GF pålægger bestyrelsen at der udarbejdes en plan, der sikrer flere skifter til nyt tøj, når der er nye sponsorer via en bedre tilskudsordning.

*Beslutning: Forslaget blev ikke vedtaget.*

D) GF opfordrer bestyrelsen til, at der tilstræbes at sponsoraftaler løber i flere år (2-3 år) af hensyn til et ønske om, at der ikke skal skiftes så hyppigt klubtøj som i dag.

*Beslutning: Efter uddybende informationer fra bestyrelsen og tøjudvalget trækker forslagstillerne forslaget tilbage.*

**Regnskabet**

Bestyrelsen pålægges at levere et mere udspecificeret regnskab, som beskrevet i forslaget til GF, der blandt andet bør indeholde:

- Regnskab for til den årlige klubtur

- Regnskab for "kantinedrift", rengøring og vedligehold

- Lønomkostningerne til trænere per hold

- Specificering af "sociale arrangementer"

*Beslutning: Efter uddybende informationer fra kasseren trækker forslagstillerne forslaget tilbage.*

6) Forelæggelse af bestyrelsens budgetforslag for det kommende år til godkendelse: Bilag Budget. Drøftelser: Mulige supplerende udgifter til aktiviteter i forbindelse med Tour de France i Danmark. Det blev besluttet at der indtænkes et underskud på 50.000,- til Tour de France relaterede aktiviteter. Bestyrelsen efterlyste aktive medlemmer til disse aktiviteter. I budgettet bør balancen mellem udgifter til elite og motion indtænkes. Motionsafdelingen udgør langt den største del i klubben og bredden bør tilgodeses. Godkendt med nævnte ændring.

7) Fastsættelse af kontingent. Uændret. Godkendt.

8) Valg af formand (2 år): Per Johansen blev valgt.

9) Valg af kasserer (1 år): Per Lundahl blev valgt.

10) Valg af øvrige bestyrelsesmedlemmer: (2 år): Kirsten Søvang, Morten Samsøe, Poul Svendsen. (1 år): John Jensen, Lars O Madsen, Klaus Skjolddan. Alle blev valgt

11) Valg af suppleanter til bestyrelsen: August Ahlmann Andersen blev valgt.

12) Valg af revisor: Christian Bache blev valgt. Revisorsuppleant: Arne Andresen blev valgt.

13) Eventuelt: nogle ophængte billeder er fjernet og vil senere blive hængt op igen. Der opfordres til god kørestil. Ikke mindst når der køres i klubtøj. Opfordring til vedligeholdelsesplan for Klubhusets udenomsarealer.

Tak til Mette Ginnerup for 5 års indsats i bestyrelsen.

Uddeling af Årets OCCer: Torben Skov